Mícheál Mac Aodha - Vicipéid

# Mícheál Mac Aodha

### Ón Vicipéid, an chiclipéid shaor.

Mícheál Mac Aodha
Eolas pearsanta
Spórt | Iomáint
Ainm Béarla | Michael Mackey
Dáta breithe | 12 Iúil, 1912
Dáta báis | 13 Meán Fómhair, 1982
Áit breithe | Caisleán Uí Chonaill, Contae Luimnigh
Airde | 5'9"
Leasainm | Mick
Eolas club
Club | Átháin
Suíomh | Leath tosaí
Club(anna)
Club | Bliain | Cluichí (pointí)
Átháin |  |
Idir-chontae
Contae | Luimneach
Suíomh | Leath tosaí
Torthaí
Contae | Bliain | Cluichí (pointí)
Luimneach | 1930 - 1946 |
Duaiseanna
Craobh Cúige Mumhan | 5
Craobh Iomána Sinsearach na hÉireann | 3
Sárimreoirí | 0

Iománaí Éireannach ab ea é Mícheál Mac Aodha (12 Iúil, 1912 - 13 Meán Fómhair 1982), nó Mick Mackey mar atá aithne níos fearr air as Béarla. Tá cáil bainte amach aige ina imreoir leis an bhfoireann idir-chontae Luimneach idir na blianta 1930 agus 1946, agus ainmnítear é i gcónaí i measc na hiománaithe is fearr riamh. Roghadh é ina leath tosaí san Fhoireann Iománaíochta na Mílaoise chomh maith.

## [athraigh] Imreoir

Scórálaí den scoth ab ea Micheál. Ní raibh sé ach 5'9" (1.75m) ar airde ach b'fhear an-théagarta é agus d'úsáid sé cumhacht a choirp chun bhriseadh tríd an dtaca ina choinne. De bharr stíl péacach a imirt, bhain se mór-cháil amach i measc lucht tacaíochta iomána agus, dá mba rud é go raibh Micheál ag imirt lena chlub nó lena chontae, tiocfadh slua thar na ngnáth go dti an cluiche.

## [athraigh] Óige

Rugadh é sa bhliain 1912 i mbaile Caisleán Uí gConaig, 10km soir ó chathair Luimnigh ar abhann na Sionnainne. B'athair dó Seán Mac Aodha (John "Tyler" Mackey), captaen foireann Luimnigh i gcluiche ceannais na hÉireann sa bhliain 1910 agus ar bhuaigh craobh sinsear Luimnigh le Chaisleán Uí gConaig agus Bruach na Sailí sna blianta roimh tosnú an Chéad Cogadh Domhanda.

## [athraigh] Átháin

Bhí foireann iontach láidir ag an gclub um an dtaca sin agus bhuadar Craobh Iomána Sinsir Luimnigh gach blian idir 1933 agus 1939 agus arís idir 1942 agus 1948. Bhuaigh Micheál féin ceithre bhonn déag an chontae.

## [athraigh] Luimneach

D’imir sé ar fhoireann an chontae ar dtús sa bhlian 1930 nuair a bhí sé ach seacht mbliain déag d'aois. Lena chomhghuallaithe as Átháin ar nós a dheartháir Seán, Seán de Paor, Pádraig Ó Scanláin, Tadhg Ó Riain, Pádraig Mac Mathúna agus Micheál Ó hIcí, ba bhall d'fhoireann éachtach Luimnigh blianta na Triocadaí é. Bhuaigh sé tri bhonn Craobh Iomána na hÉireann, an chéad cheann sa bhliain 1934 agus ba chaptaen an fhoirinn é sna blianta 1936 agus 1940. Bhuaigh sé se bhonn sa Sraith Náisiúnta Iomána. D’imir sé sa gheansaí glas don uair dheireannach i mbliain 1946.

## [athraigh] Mumha

Bhí Micheál ar fhoireann na Mumhan a bhuaigh Corn an Iarnróid faoi sé idir 1940 agus 1946. Ceaptar gurbh é sin an fhoireann ba láidre riamh i stair an iomána le laochra an chluiche ar nós Críostóir Ó Rinn, Micheál Ó Braonáin agus Seán Ó Loinsigh (Corcaigh) agus Seán Ó Catháin (Port Lairge) chomh maith lena chomh-iomreoirí Luimnigh.

## [athraigh] Peil

Ba pheileadóir cumasach é Micheál chomh maith. D’imir sé ar fhoireann an Chontae i rith blianta na 1930í agus bhuaigh se cúig bhonn Peile Sinsir Luimnigh i nidaidh a chéile idir 1935 agus 1939. Ghnóthaigh sé bonn sóisearach na Mumhan sa bhlian 1939.

## [athraigh] I nDiaidh an Imirt

Ba thraenálaí Luimnigh é sa bhliain 1955 nuair a bhuaigh an foireann an t-aon Craobh Sinsear na Mumhan idir 1940 agus 1973. Glaodh "Cúnna Mhic Aodha" (Mackey's Greyhounds as Béarla) ar an bhfoireann sin ar chaill cluiche Leath-Cheannais na hÉireann i gcoinne Loch Garman.

Ba theachta Coisde Chontae Luimnigh CLG é ar Chomhairle na Mumhan le blianta fada. Fuair sé bás in Ard na Croise, Contae an Chláir sa bhliain 1982 in aois trí scór bliain is deich agus, cúig bhliain in a dhiaidh sin, ainmníodh Ardán Mhic Aodha i bPáirc na nGael, Luimneach, ina onóir.

Foireann Iománaíochta na Mílaoise (2000) |  |
1 Antóin Ó Roideacháin | 2 Seán Ó Dúghaill | 3 Nioclás Ó Domhnaill | 4 Roibeaird Mac Riocaird | 5 Pádraig Ó Faoláin | 6 Seán Ó Céin | 7 Brian Ó Faoileacháin | 8 Seán Ó Loingsigh | 9 Lorcán Ó Meachair | 10 Criostóir Uí Rinn | 11 Mícheál Mac Aodha | 12 Séamas Langtún | 13 Éadbhard Ó Cathaoir | 14 Réamann Ó Coimín | 15 Séamas Ó Dúghaill |

Is síol é an t-alt seo. Cuir leis, chun cuidiú leis an Vicipéid.
Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.

Retrieved from "http://ga.wikipedia.org../../../m/%C3%AD/c/M%C3%ADche%C3%A1l_Mac_Aodha_efef.html"

Catagóirí: Síolta | Cumann Lúthchleas Gael | Iománaithe | Daoine a rugadh i 1912 | Básanna i 1982

##### Views

- Alt
- Plé
- Leagan reatha

##### Cuardaigh

##### I dteangacha eile

- English